
Ушбу суғурта тури нимани англатади? 
- Ушбу суғурта маҳсулоти Суғурта қилдирувчи/Наф олувчининг суғурталанган юкни ташиш даврида унинг шикастланиши, нобуд бўлиши (йўқолиши) ёки камомад юзага келиши билан боғлиқ бўлган мулкий манфаатларини ҳимоя қилиш учун мўлжалланган.
- Суғурта ҳодисаси юз берганда, Компания Суғурта шартномасида белгиланган шартларга мувофиқ, белгиланган суғурта суммаси доирасида суғурта товонини тўлайди.

«ЮКЛАРНИ ТАШИШДА СУҒУРТА ҚИЛИШ» ДАСТУРИ

	Суғурталовчи
	 «Imkon-Sug'urta» АЖ

	Суғурта қилдирувчи
	Юридик ёки жисмоний шахс

	Суғурта муддати
	12 ой

	Суғурта тарифи
	Йиллик 0,1%

	Суғурта суммаси
	Суғурта қилдирувчининг сўровига кўра

	Суғурта хавфлари*

	Суғурта ҳодисаси деб суғурталанган юкнинг барча ёки бир қисмининг қуйидагилар натижасида шикастланиши ёки тўлиқ нобуд бўлиши тан олинади:
· бўрон, довул, тўфон;
· зилзила;
· вулқон отилиши;
· яшин уриши;
· портлаш ёки ёнғин;
· ташиш воситасининг ҳалокатга учраши ёки ағдарилиши;
· йўл-транспорт ҳодисаси;
· ташиш воситаларининг ўзаро тўқнашуви;
· ташиш воситасининг ҳар қандай қўзғалмас предмет билан тўқнашуви.
Қўшимча равишда қуйидагилар қопланади:
· умумий авария бўйича зарарлар, харажатлар ва бадаллар;
· юкни қутқариш учун зарур ва мақсадга мувофиқ амалга оширилган харажатлар;
· зарарни камайтириш ва унинг миқдорини аниқлаш учун зарур ва мақсадга мувофиқ амалга оширилган харажатлар, агар тегишли зарар суғурта шартларига мувофиқ қопланиши лозим бўлса.

	Суғурта қопламаси
қўлланилмайдиган ҳолатлар *
	Суғурта қопламаси қуйидагилар натижасида юзага келган ҳодисаларга татбиқ этилмайди:
· Суғурта қилдирувчи ёки унинг вакилларининг қасддан қилган ҳаракатлари ёки эҳтиётсизлиги;
· ходимлар томонидан юкни ташиш, жўнатиш ва сақлашнинг белгиланган қоидалари бузилиши;
· юкнинг табиий равишда оқиши, вазни ёки ҳажмининг камайиши, норматив эскириши;
· етарли бўлмаган ёки яроқсиз қадоқлаш ёки юкнинг лозим даражада тайёрланмаганлиги;
· етказиб беришнинг кечикиши, умумий авария тартибида тегишли зарарлар қопланадиган ҳолатлар бундан мустасно;
· ташиш воситаси эгалари ёки ҳайдовчиларининг тўловга қобилиятсизлиги ёки молиявий мажбуриятларни бажармаслиги;
· юкнинг ҳашаротлар, кемирувчилар ёки қуртлар томонидан шикастланиши;
· ташқи қадоқ бутун сақланган ҳолда юкнинг камомадга чиқиши;
· бутун ёки қисман юк ўринларининг ўғирланиши, йўқолиши ёки бутун юк ўринларининг етказиб берилмаслиги;
· атом портлашининг, радиациянинг ёки радиоактив зарарланишнинг тўғридан-тўғри ёки билвосита таъсири;
· уруш, фуқаролик уруши, қўзғолон ёки исён;
· мол-мулкнинг эгаллаб олиниши, мусодара қилиниши ёки хатланиши ва уларнинг оқибатлари;
· миналар, торпедалар, бомбалар ва бошқа уруш қуроллари таъсирида зарар етказилиши.


Изоҳ:
* Суғурта ҳимояси фақат Суғурта шартномаси, Суғурта полиси, Ариза-сўровнома ва Декларацияда назарда тутилган шартлар асосида тақдим этилади, мазкур ҳужжатлар суғурта маҳсулотининг таркибий қисмлари ҳисобланади.
[bookmark: _GoBack]Шартнома тузилишидан олдин суғурта хатарлари, истиснолар, суғурта товонини тўлаш шартлари, суғурта суммаси, суғурта мукофоти ва франшиза миқдорининг тўлиқ рўйхати билан танишиб чиқиш зарур.

